ಹೊಸ ಫೋಟೋ ಜೊತೆ ಹೊಸ ಸಂದೇಶ ಕೊಟ್ಟ ಅಭಿಷೇಕ್ ಪತ್ನಿ ಅವಿವಾ

ಅಭಿಷೇಕ್ (Abhishek) ಪತ್ನಿ ಅಂಬರೀಶ್ ಸೊಸೆ ಅವಿವಾ ಬಿದಪ್ಪ (Aviva) ಗರ್ಭಿಣಿ ಎಂಬುದಾಗಿ ವದಂತಿ ಆಗಿತ್ತು. ಆದರೆ ಈ ವಿಚಾರವಾಗಿ ಅವರ ಕುಟುಂಬಕ್ಕೆ ಸಂಬಂಧಪಟ್ಟ ಯಾರೊಬ್ಬರೂ ಅಧಿಕೃತ ಮಾಹಿತಿ ಕೊಟ್ಟಿಲ್ಲ. ಈ ನಡುವೆ ಇನ್ಸ್ಟಾದಲ್ಲಿ  ಹೊಸ ಫೋಟೋವೊಂದನ್ನ ಹಂಚಿಕೊಂಡು ಹೊಸ ಸುದ್ದಿ ಕೊಡುವ ನಿರೀಕ್ಷೆ ಹುಟ್ಟುಹಾಕಿದ್ದಾರೆ ಸುಮಲತಾ ಸೊಸೆ ಅವಿವಾ.

ಗುಲಾಬಿ ಬಣ್ಣದ ರೇಷ್ಮೆ ಸೀರೆಯುಟ್ಟು ಅಭಿ ಪತ್ನಿ ಅವಿವಾ ತಮ್ಮ ಸೆಲ್ಫಿ ಫೋಟೋಗಳನ್ನ ಇನ್ಸ್ಟಾದಲ್ಲಿ ಶೇರ್ ಮಾಡಿದ್ದಾರೆ. ಇತ್ತೀಚೆಗೆ ಅವಿವಾ ಹೊಟ್ಟೆ ಕಾಣದಂತೆ ಫೋಟೋಗಳನ್ನ ಪೋಸ್ಟ್ ಮಾಡುವುದರಿಂದಲೇ ಗರ್ಭಿಣಿ ಅನ್ನುವ ಅನುಮಾನ ಹೆಚ್ಚಾಗುತ್ತಿರುವುದಕ್ಕೆ ಮುಖ್ಯ ಕಾರಣ. ಅವಿವಾ ಮುಖದ ಗ್ಲೋ ಗಮನಿಸಿದ ಫಾಲೋವರ್ಸ್ ಅಂತೂ `ಗ್ಲೋ ಸೂಪರ್’ ಎಂದು ಕಾಮೆಂಟ್ ಮಾಡುತ್ತಿದ್ದಾರೆ.

ಹೆಚ್ಚಾಗಿ ಮಾಡರ್ನ್ ಲುಕ್‌ನಲ್ಲಿ ಕಾಣಿಸ್ಕೊಳ್ಳುವ ಅವಿವಾ ಈಗ ಸಾಂಪ್ರದಾಯಿಕ ಲುಕ್‌ನಲ್ಲಿ ಕಂಗೊಳಿಸಿದ್ದಾರೆ. ಸಾಮಾನ್ಯ ಗೃಹಿಣಿಯಂತೆ ಸೀರೆಯುಟ್ಟು ಸಿಂಧೂರವಿಟ್ಟು ಸರಳವಾಗಿ ಕಾಣಿಸ್ಕೊಂಡಿರೋ ಅವಿವಾಗೆ ಲೈಕ್ಸ್ ಸುರಿಮಳೆ ಬರ್ತಿದೆ. ಇತ್ತೀಚೆಗೆ ಅವಿವಾ-ಅಭಿಷೇಕ್ ವಿದೇಶದಲ್ಲಿ ಟ್ರಿಪ್ ಹೋಗಿದ್ದ ವೀಡಿಯೋವನ್ನ ಶೇರ್ ಮಾಡಿದ್ದರು. ಆ ವೀಡಿಯೋದಲ್ಲೂ ಅವಿವಾ ಸೆಲ್ಫಿ ಹೊರತಾಗಿ ಹೊಟ್ಟೆ ಭಾಗವನ್ನ ಕಾಣಿಸಿರಲಿಲ್ಲ. ಹೀಗಾಗಿ ಅವಿವಾ ಗರ್ಭಿಣಿ ಅನ್ನೋ ಕುರಿತು ಸೋಶಿಯಲ್ ಮೀಡಿಯಾದಲ್ಲಿ ಚರ್ಚೆ ಜೋರಾಗಿದೆ.

ಅದೇನೇ ಆದ್ರೂ ಸೆಲೆಬ್ರಿಟಿಗಳು ಘೋಷಣೆ ಮಾಡೋವರೆಗೂ ಅವರ ಅಭಿಮಾನಿಗಳು ಕಾಯಲೇಬೇಕಾಗುತ್ತೆ. ಯಾಕೆಂದರೆ ಪ್ರೆಗ್ನೆನ್ಸಿ ರಿವೀಲ್‌ಗೆ ಪ್ಲ್ಯಾನ್  ಮಾಡಿಕೊಂಡ ಪ್ರಕಾರವೇ ಘೋಷಣೆ ಮಾಡಬೇಕು ಎಂದು ಅವರು ಕಾದಿರುತ್ತಾರೆ.